ועדת העלייה, הקליטה והתפוצות, כנסת 25, פרוטוקול מספר 44, 2023-05-02 00:00

עודד פורר: שלום רב, אני מתכבד לפתוח את ישיבת ועדת העלייה, הקליטה והתפוצות

עודד פורר:  היום י"א באייר התשפ"ג, 2 במאי 2023

עודד פורר:  הדיון הזה נקבע כדיון חירום לאור הנוהל החדש שפורסם

עודד פורר:  נמצאים אתנו הרבה מאוד מוזמנים אבל נמצאים פה גם עולים חדשים, שהצטרפו לדיון, ובטח אולי אפילו נשמע את חלקם ואת הבעיות שהם מתמודדים איתן

עודד פורר:      שמענו ב-20 באפריל בהפתעה, בתדהמה על החלטת המשרד לצמצם את המרכזים לשינוי מעמד של טועני זכאות, ושחוזרים לטיפול שגרתי

עודד פורר:  מעבר לצמצום המרכזי והמעבר לטיפול שגרתי היה גם צמצום בנהלים מבחינת ההכרה ומבחינת הטיפול בעולים חדשים שהגיעו לכאן וצריכים לעשות כאן את שינוי המעמד

עודד פורר:  מי שלא השלים את שינוי המעמד יידרש החל מ-15 בינוני לבצע באמצעות נתיב ורשות האוכלוסין וההגירה ובעצם תהליך הנפקת אשרות העלייה לישראל בארצות המוצא ישוב למתכונת הרגילה שלו

עודד פורר:      אזכיר, שנוהל החירום פטר מחובת הצגה של תעודת יושר ואישור מסמכים על ידי חותמת אפוסטיל שזה אולי אחד הדברים המשמעותיים ביותר באירוע הזה

עודד פורר:  חותמת כזו דורשת מהעולה לגשת למשרד המשפטים, ההגירה בארץ המוצא ולהביא את החותמת

עודד פורר:  המדינות שעליהן אנו מדברים – אנשים פשוט לא ייגשו

עודד פורר:  המשמעות של ההחלטה הזו דה פקטו היא חסימת העלייה מאותן מדיניות וניסיון לצמצם אותה באמצעות שינוי מדיניות

עודד פורר:  יש לזכור שעם פרוץ המלחמה בממשלה הובלנו את המנגנון של גו נו גו מתוך הבנה שהמדינות שנמצאות במלחמה ומעורבות – לא רק אוקראינה אלא גם מדינות המעטפת – יש יהודים זכאי חוק שבות שירצו לעשות עלייה אבל מבחינת היכולת שלהם גם לממש את הרכוש וגם לצאת מהמדינה הם רוצים לעשות את זה לפעמים בטווח הזמן המיידי

עודד פורר:  לכן ייסדנו את מנגנון הגו נו גו

עודד פורר:  אגב דנו עליו בוועדה באחד מהדיונים הראשונים שלנו, פה הסוכנים הציגה את מנגנון הנו גו גו, משרד הקליטה הציג אותו, רשות האוכלוסין בגאווה גדולה, כמנגנון מוצלח, שעובד

עודד פורר:  לדעתי למעלה מ-98% מהאנשים שהיו בגו נו גו בסופו של דבר גם השלימו את המהלך

שי פלבר: אחוזי הסירוב עומדים על 3

שי פלבר: 15%

עודד פורר: מדברים על 96

עודד פורר: 85% שבסופו של דבר גם מקבלים את האשרה ועוברים את כל התהליך, מה שאומר שהתהליך הזה הוא מוצלח

עודד פורר:  איני מבין וזה נתמקד – והדיון שלנו אינו ארוך - אנו מוגבלים בזמן עד 13:00

עודד פורר:  אני לא מבין, לא את עצם ההחלטה להפסיק את המהלך הזה בעיקר שאנו יודעים שהמצב שם לא השתנה לטובה, ושנית, איך שמפסיקים את זה

עודד פורר:  שמענו את זה בהתחלה כשמועה

עודד פורר:  לא הייתה שום הודעה מסודרת

עודד פורר:  התחלנו לעשות פניות

עודד פורר:  בסוף איכשהו התגלגל לידיי מסמך בלי תאריך עם כותרת: אפריל 2023, ששם יש ההודעה, אפילו לא כתוב למי ממוען, וכשהתקשורת החלה לשאול שאלות אז בהודעה לתקשורת פתאום קיבלנו את זה כמשהו רשמי

עודד פורר:  היו פה כמה פאולים לאורך הדרך בתהליך הזה

עודד פורר:      המטרה שלנו היא אל"ף להבין איך התקבלו ההחלטות על זה, מדוע שונה הנוהל, ולמה לא לחזור למתכונת הקודמת

עודד פורר:      לפני שנשמע את אורחינו אשמח לשמוע את משרדי הממשלה שיציגו את האירוע

עודד פורר:  משרד העלייה והקליטה, אלה סבן, בבקשה

אלה סבן: ההחלטות כמובן לא התקבלו בהינף יד ולכן גם לקח קצת זמן לפרסם את ההודעה הזו

אלה סבן:  אנו מסתמכים על נתונים שאנו עוקבים אחריהם יום-יום

אלה סבן:  התחלנו להרגיש במהלך השבועות האחרונים שאין כבר דרישה לנקודות השירות הללו

אלה סבן:  המספרים הולכים וקטנים

אלה סבן:  כמובן, עקבנו אחרי המספרים וראינו שאנו מבזבזים לעובדים שלנו, לעובדי נתיב ולעובדים של רשות האוכלוסין את הזמן ומגיעה פה משפחה, שם משפחה והמספרים הולכים ויורדים

אלה סבן:      בלי קשר, מלכתחילה נקודת ה-one stop shop קמה ביוזמת משרד העלייה והקליטה

אלה סבן:  ראינו את מצב החירום באוקראינה, ראינו שיש מצב שמגיעים לפה המון פליטים מאוקראינה, ונשארים פה ללא מעמד

אלה סבן:  ככל שהימים הלכו וגברו והמצב – נמצאים פה משפחת, ילדים בלי ביטוח רפואי וכו', התגייסנו בשיא המהירות, יצאנו למכרזים

אלה סבן:  גייסנו אצת השותפים שלנו וכולם התגייסו, גם רשות האוכלוסין ונתיב תוך ימים

אלה סבן:  הקמנו את נקודות השירות האלה גם במלונות שאכסנו אותם וכו'

אלה סבן:  זה הה נכון לאותו זמן כשהיה מצב חירום באוקראינה

אלה סבן:  עם הזמן החלו להגיע אנשים מרוסיה שנתנו גם להם שירות אבל עם הזמן ראינו שגם הדרישה מאוקראינה חדלה כמעט לגמרי - ממש בודדים וגם מרוסיה הולכת ובטלה

אלה סבן:  בזמן הזה שהיו נקודת השירות האלה, גם ברשות האוכלוסין, גם אצלנו וגם בנתיב כל העובדים היו מגויסים לעניין הזה ונוצר מצב, שלא נתנו שירות לעולים גם ממדינות אחרות, גם לעולים שקיבלו מעמד ב- one stop shop, לא זכינו לתת להם שירות מיטבי כי כולם היו מגויסים ל- one stop shop

אלה סבן:  לכן אחרי כל הבדיקות האלה ומאחר שמצב החירום באוקראינה עדיין נמצא, החלטנו שאנו לא סוגרים את ה- one stop shop לאוקראינה

אלה סבן:  החלטנו שאנו גם אחרי 15 ביוני שלוש נקודות בארץ, שיהיה בהן שירות לכל מי שיברח מאוקראינה וגם לבלרוס ולרוסיה למקרים הומניטריים, לאנשים שיהיו להם בעיות כאלה ואחרות

אלה סבן:  נדון בזה וכן ניתן להם שירות בנקודות שירות

עודד פורר: כמה עולים הגיעו מרוסיה וכמה מאוקראינה בשנה האחרונה?     

דלי אלי: מ-2022 עד היום מרוסיה הגיעו 61,800, מאוקראינה 16,158

דלי אלי:  שנה וארבעה חודשים

עודד פורר: כלומר רוב העולים שטיפלתם בהם הם מרוסיה

עודד פורר:  אז מבחינתכם אין שם בעיה, המצוקה שבגללה אנשים עוזבים את רוסיה – כמה היו מגיעים בדרך כלל בשנה מרוסיה?     

אלה סבן: האוקראינים היו במצוקה

אלה סבן:  הרוסים לא במצוקה

אלה סבן:  לא בורחים ממלחמה

עודד פורר: ממה הם בורחים? יכול להיות שזה עידוד עלייה כי ראיתי שאתם הולכים לצמצם את תקציב עידוד עלייה ממדינות חבר העמים ב-50% סדר גודל

עודד פורר:  אולי עשיתם עבודה מצוינת – הצלחתם לעודד אותם

עודד פורר:  כמה עולים מרוסיה היו ב-2020?     

שי פלבר: כ-7,000 ומשהו

עודד פורר: כלומר קפצתם מ-7,000 מרוסיה ל-62,000

עודד פורר:  מה קרה? אתם אומרים: ברוסיה אין שום בעיה

עודד פורר:  יש רק בעיה באוקראינה

אלה סבן: הבעיה הראשונית והעיקרית הייתה הפליטים מאוקראינה, ולכן הוקמו נקודות שירות

עודד פורר: במקרה עקבנו על הנתונים כמעט מדי שבוע בקבינט עלייה וקליטה בזמנו בממשלה

עודד פורר:  מיום תחילת המלחמה המספרים טסו למעלה

עודד פורר:  רוסיה, אוקראינה, בלרוס

עודד פורר:  בלרוס היה בשלב טיפה יותר מאוחר אבל רוסיה ואוקראינה המספרים טסו למעלה

עודד פורר:  מטבע הדברים הקהילה היותר גדולה נמצאת ברוסיה מאשר באוקראינה

עודד פורר:  אנו רואים את זה במספרים

עודד פורר:  לכן אני לא מקבל את הנתון

עודד פורר:  גם לא התייחסת לביטול של דרישת אפוסטיל

אלה סבן: זה לא קשור אלינו אלא לרשות האוכלוסין

עודד פורר: תכף נשמע אותם

עודד פורר:  חברת הכנסת מזרסקי אמרה לי שהיא צריכה לצאת

טטיאנה (טניה) מזרסקי: אשמח להביא דוגמה – יכול להיות שהיא תעזור להמשיך את הדיון

טטיאנה (טניה) מזרסקי:  אנו יודעים שהשינוי חל לגבי העולים שמגיעים אחרי 15 באפריל, ויודעים את זה מהארץ

טטיאנה (טניה) מזרסקי:  אנשים שנמצאים ברוסיה ורוצים להגיע לכאן הם לא ידעו שחל שינוי במדיניות של משרד העלייה והקליטה ושל נתיב של משרד הפנים

טטיאנה (טניה) מזרסקי:  יש אנשים שקיבלו אישור מקונסול נתיב למסלול גו נו גו בתחילת אפריל והוצע להם להגיע לכאן

טטיאנה (טניה) מזרסקי:  הם ידעו שאם הם מייד רוכשים את כרטיס הטיסה, יגיעו לתקופת פסח ומצאו לנכון לקנות כרטיסים ל-17 באפריל, מייד אחרי פסח

טטיאנה (טניה) מזרסקי:  כך עשו

טטיאנה (טניה) מזרסקי:  כשהגיעו ב-17 באפריל לכאן בשדה תעופה אומרים: נגמר לכם המסלול גו נו גו ואתם אמורים לפנות ישר לרשות האוכלוסין במשרד הפנים של ישראל

טטיאנה (טניה) מזרסקי:  הם פנו ללשכה בחיפה

טטיאנה (טניה) מזרסקי:  שם לא קיבלו אותם, אמרו: אתם צריכים לעבור את הבדיקה הקונסולרית של נתיב ורק אז תוכלו לבוא אלינו

טטיאנה (טניה) מזרסקי:  הם פנו לנתיב

טטיאנה (טניה) מזרסקי:  שם נציגה שפגשה אותם – זה היה ב-20

טטיאנה (טניה) מזרסקי: 4 – לא אמרה להם דבר, אמרה: אנחנו לא מטפלים בעולים מרוסיה כאן כי נגמר מסלול הבדיקה של one stop shop לעולים מרוסיה, תחזרו למשרד הפנים

טטיאנה (טניה) מזרסקי:  הם חוזרים למשרד הפנים ושוב אומרים: לא נטפל בכם

טטיאנה (טניה) מזרסקי:  הם מצאו עצמם באוויר

טטיאנה (טניה) מזרסקי:  הם מתקשרים למוקד של משרד העלייה והקליטה כוכבית 2994, ומנסים לקבוע תור להגיע במסודר ולברר מה קורה

טטיאנה (טניה) מזרסקי:  4 פעמים התקשרו, הבטיחו שיחזרו אליהם ולא חזרו

טטיאנה (טניה) מזרסקי:  בינתיים קבעו להם תור לנתיב להגשת מסמכים למרות שכבר עברו בדיקה מקדימה של הקונסול ל-10 במאי

טטיאנה (טניה) מזרסקי:  בינתיים יותר משלושה שבועות משפחה נמצאת בארץ, שכרו דיור זמני בלי אמצעים, והם נמצאים באוויר

טטיאנה (טניה) מזרסקי:  בפנייתנו הראשונה לנתיב לא נתנו את המידע אז אמרו: הייתה פקידה חדשה שלא הייתה מעודכנת בשינוי

טטיאנה (טניה) מזרסקי:  אז מי מטפל בזה? מתי הגיע עדכון לנציגים? מבקשת תשובה

עודד פורר: משרד הקליטה, אל"ף, מה עמדתכם על זה שנמצאת פה משפחה של מי שאמורים להיות עולים הם והם לא בשום מעמד – ממה אמורים להתקיים ומי אמור לטפל בהם? זה אחת

עודד פורר:  שתיים, לא פירטת - איך הודעתם? איך עברה ההודעה על שינוי המדיניות החד הזה כלפי האוכלוסייה המרכזית של העובדים שבהם משרד העלייה והקליטה מטפל? בשנה האחרונה הגיעו כמדומני 74,000 עולים בשנה

עודד פורר:  מתוכם – מעל 90% משם

עודד פורר:  זו האוכלוסייה

עודד פורר:  90% מהאוכלוסייה שאתם אמורים לטפל היא משם

עודד פורר:  אתם אומרים: לא

אלה סבן: לא אמרתי שאנחנו לא מטפלים בעולים

אלה סבן:  אנו כן רוצים לטפל בעולים

אלה סבן:  זו המטרה והייעוד של משרד העלייה והקליטה – לטפל בעולים

עודד פורר: ולעודד עלייה?     

אלה סבן: כן

עודד פורר: אז כל אלה שבאו לפה הם טועני זכאות

עודד פורר:  לכאורה תוך שבועיים היו אמורים להפוך להיות עולים

אלה סבן: אבל זה על חשבון – אם היינו מטפלים בהם בכמויות שטיפלנו קודם, זה על חשבון עולים שאנחנו לא מטפלים בהם

אלה סבן:  והייעוד של משרד העליה והקליטה הוא לטפל בעולים

אלה סבן:  אני לא אומרת שלא צריך לקבל אותם או לטפל בהם

עודד פורר: מה קורה איתם? איך הודעתם על שינוי המדיניות הזה?     

אלה סבן: במסמך שהעברנו לנתיב ולסוכנות היהודית ב-20

אלה סבן: 4

עודד פורר: איך אתם מעבירים מסמך ב-20

עודד פורר: 4 לגופים שפוגשים את העולים חודש קודם לפני שהם באים לכאן בגו נו גו ואומרים: מי שהגיע מ-15?     

אלה סבן: זו הייתה החלטה שהיה קשה לקבל אותה

עודד פורר: אבל התמודדתם עם הקושי

עודד פורר:  קיבלתם את ההחלטה

עודד פורר:  עברתם בחינת ייעוץ משפטי, מה המשמעויות המשפטיות כלפי אותם אנשים?     

ולדימיר בליאק: הקושי לא אצלכם אלא אצל העולה

עודד פורר: מדינת ישראל אמרה לעולה, והוא יהיה עולה שנכנס בסוף חודש מרס למשרדי נתיב במדינת המוצא שלו, אמרו לו: תבוא

עודד פורר:  קנה כרטיס, תטופל בגו נו גו

עודד פורר:  בדיוק המקרה שתיארה חברת הכנסת מזרסקי

עודד פורר:  הגיע לכאן ב-17 באפריל, מייד אחרי פסח

עודד פורר:  עד אז לא עברה הודעה בכלל

עודד פורר:  הוא כבר הגיע לכאן, קנה כרטיס

עודד פורר:  מי נושא עכשיו בעלויות האלה? גם כשיגיש תביעה – מישהו אמר לו לבוא

עודד פורר:  את מי אמור לתבוע? את נתיב? את רשות האוכלוסין? את משרד העלייה והקליטה? מי נושא באחריות המשפטית? אין פה יועצת משפטית של משרד העלייה

עודד פורר:  יש פה יועצת משפטית של רשות האוכלוסין? מי אחראי משפטית פה? איפה האחריות של המדינה פה? האם הדבר הזה עבר ייעוץ משפטי דרך משרד המשפטים?     

אלה סבן: משרד המשפטים זה לא עבר

עודד פורר: בשיא הרצינות – אני מציע שתקבלו חוות דעת נוספת על התהליך

עודד פורר:  לא מדבר בכלל על המדיניות

עודד פורר:  כי התהליך הזה לא עומד בשום סטנדרט של שירות ציבורי של מדינה מסודרת

עודד פורר:  בשום סטנדרט

עודד פורר:  מדינה שמודיעה ב-20

עודד פורר: 4 רטרואקטיבית על ביטול זכאויות – לא עומד בשום סטנדרט

אלה סבן: המקרים המיוחדים האלה אשמח שיעברו אלינו ונדון בהם

עודד פורר: רשות האוכלוסין – האפוסטיל – למי הועברה, באילו אמצעים

רונית אליאן: כידוע לכולנו, עם פרוץ המלחמה בפברואר 22' רשות האוכלוסין יחד עם משרד הקליטה ונתיב והסוכנות היהודית פעלה רבות כדי לבחון הקלות לנתינים שמגיעים מאוקראינה, רוסיה ובלרוסיה

רונית אליאן:  בלרוסיה באו בתקופה מאוחרת יותר

רונית אליאן:  הגענו לשורת הקלות להגעתם

רונית אליאן:  שנה וחודש אחרי, קרי בסוף מרס, תחילת אפריל 2023 עם כניסת השר החדש, נדרשנו לבחינה מחודשת והערכת מצב לגבי הצגת המסמכים והשגתם במדינות המוצא שפירטנו

עודד פורר: מי השר החדש?     

רונית אליאן: משה ארבל

רונית אליאן:  הוא נכנס לתפקיד בתחילת אפריל, אם אני זוכרת נכון

עודד פורר: לפני שבוע לדעתי

רונית אליאן: היה מלכיאלי

רונית אליאן:  אני מתנצלת על כל המעברים שהיו לנו באמצע

עודד פורר: השר מלכיאלי קיבל את ההחלטה?     

רונית אליאן: לא

רונית אליאן:  כשבחנו את הנושא גם מול מנכ"ל הרשות מר אייל זיסו, לאחר שקיבלנו חוות דעת של נתיב ומשרד החוץ לגבי הנפקת תעודות ואימותם בחותמת אפוסטיל

רונית אליאן:  לגבי אוקראינה, לא ביטלנו את ההקלות, הן נשארנו כשהיו מתחילת המלחמה עד היום

רונית אליאן:  לגבי רוסיה ובלרוסיה, אנחנו בחנו ומצאנו- -      

עודד פורר: איך בחנתם?     

רונית אליאן: מול משרד החוץ ונתיב את היכולת להנפיק אפוסטיל על התעודות הנדרשות על פי הנהלים

רונית אליאן:  קיבלנו תשובה, שלגבי רוסיה אין שום קושי להמציא תעודות מקוריות, חתומות בחותמת האפוסטיל, הליך שלוקח כ-30 יום

רונית אליאן:  לגבי בלרוס, ההליך לוקח יותר זמן

רונית אליאן:  זה שוב אינדיקציה של זמן ועלות כספית

רונית אליאן:  יחד עם זאת הוחלט לא לוותר על הפטור מאפוסטיל כי בלרוסיה כפי שצוין פה, אינה שרויה במצב חירום מלחמה

רונית אליאן:  הליך עלייה אינו הליך שאנו בוחנים אותו מהיום לעוד שבוע או חודש אלא זה הליך שנלקח בחשבון ומן החשיבה שברגע שחושבים על עלייה מתחילים את ההליכים בהנפקת תעודות וחתימתם בחותמת אפוסטיל

עודד פורר: מתי התקבלה החלטה ועל ידי מי?     

רונית אליאן: על ידי המנכ"ל באישור השר

עודד פורר: איזה שר שינה את המדיניות?     

רונית אליאן: מלכיאלי

עודד פורר: יש מסמך של קבלת ההחלטה?     

רונית אליאן: הפצנו את המסמך לכל הגורמים הרלוונטיים, קרי נתיב, הסוכנות היהודית, משרד הקליטה, בתחילת אפריל

עודד פורר: אפשר לקבל את המסמך שהופץ? זה הופץ במייל?     

רונית אליאן: במייל, ואעביר

עודד פורר: וגם את פרוטוקול הדיון שנערך בהשתתפות השר ואז התקבלה ההחלטה

רונית אליאן: בסדר גמור

יבגני סובה: זה נוגע למי שעלה לפני

יבגני סובה:  אם מישהו הגיע לפני 20 באפריל?     

רונית אליאן: גם לגבי זה נתנו את הדעת בעקבות פנייה של הסוכנות היהודית שהעלתה את הסוגיה הזו, ובגלל שיש עולים שתכננו כניסתם למדינת ישראל לפני הפטור, הארכנו את ההקלות עד 31 במאי 2023

טטיאנה (טניה) מזרסקי: אז מי יעזור לאותה משפחה שהגיעה ב-17

טטיאנה (טניה) מזרסקי: 4?     

עודד פורר: כלומר עד 31

עודד פורר: 5 לא צריך אפוסטיל?     

רונית אליאן: נכון, משלוש המדינות

עודד פורר: כשבחנתם את הנושא, הסוכנות היהודית השתתפה בהליך הבחינה?     

רונית אליאן: לא

עודד פורר: למה?     

רונית אליאן: אין לי תשובה

רונית אליאן:  לא היו שותפים, נתיב ומשרד החוץ

טטיאנה (טניה) מזרסקי: מי שיוצא משם, לא יודע שחל שינוי

יבגני סובה: יש להבהיר – את אומרת בבירור שמי שכרגע מגיע ללשכת משרד הפנים עד 31

יבגני סובה: 5 לא צריך אפוסטיל

רונית אליאן: נכון מאוד

יבגני סובה: שלא ייווצר מצב שמחר או מחרתיים מישהו מגיע ללשכה, הפקיד אומר לו: אתה צריך אפוסטיל ושולח אותו לעוד חודשיים

רונית אליאן: נכון מאוד

יבגני סובה: ואם מישהו התחיל תהליך והוא יהיה אחרי 31

יבגני סובה: 5, והוא הגיע לישראל לפני 20 באפריל- -      

רונית אליאן: כל מי שיגיע לישראל לפני 31

רונית אליאן: 5

רונית אליאן: 23 ללא הצגת התעודות אנו נפטור אותו

רונית אליאן:  למי שנכנס למדינת ישראל

רונית אליאן:  מי שייכנס לישראל מ-1

רונית אליאן: 6

רונית אליאן: 23 יידרש לתעודות

עודד פורר: זו בשורה חשובה, שדחו את נושא יישום אפוסטיל ל-1

עודד פורר: 6

עודד פורר:  ההודעה של משרד הקליטה פה בוועדה הייתה שונה

עודד פורר:  אני מקווה שהתעדכנתם, משרד הקליטה, בהנחיה הזו

עודד פורר:  טוב שאנו עושים דיון

עודד פורר:       נתיב

עודד פורר:  ספר על הליך הבחינה שעשיתם לגבי רוסיה ואוקראינה ועל סמך מה חוות הדעת שאפשר לחזור למדיניות שלפני המלחמה – כלומר רוסיה ובלרוס

גנאדי פולישצ'וק: ראשית, בחוות הדעת שהעברנו לרשות האוכלוסין ההמלצה שלנו הייתה להמשיך במסגרת ההקלות

עודד פורר: אני לא מבין

רונית אליאן: אמרתי שצתיב ציין לנו, לגבי בלרוסיה ורוסיה, שיש קושי ממשי להציג את המסמכים

רונית אליאן:  לגבי רוסיה, שאפשר להמציא את המסמכים הללו

רונית אליאן:  הם ממליצים, להאריך את הפטור אבל בעקבות ההמלצה של משרד החוץ והאינדיקציה שאנחנו יודעים גם מהסוכנות היהודית- -     

ולדימיר בליאק: הייתה המלצה של משרד החוץ?     

עודד פורר: מי שם?     

רונית אליאן: מי שאחראי על החטיבה הקונסולרית שלהם

עודד פורר: אפשר להעלות אותו בזום או בטלפון? אני פעם ראשונה שומע שמשרד החוץ באירוע של אישור הליכי- -     

אביגדור ליברמן: אדוני יושב-ראש הוועדה, אני מבין שנתיב נתנו המלצה – תקן אותי אם אני טועה – להמשיך במדינויות הקודמת, כלומר החלטה במשרד הפנים התקבלה בניגוד להמלצת נתיב

עודד פורר: כן, ומבלי להתייעץ עם הסוכנות היהודית שהיא הגורם כמעט המרכזי בשטח

רונית אליאן: אבל תכף תשמעו מהסוכנות היהודית שהם יודעים שאפשר להמציא את התעודות האלה

רונית אליאן:  30 יום

עודד פורר: הכול אפשר

עודד פורר:  רק לוקח מחיר וזמן

עודד פורר:  בבקשה, נתיב

גנאדי פולישצ'וק: זה לגבי אפוסטיל ותעודות יושר

גנאדי פולישצ'וק:  בעניין הפסקת הליך של one stop shop בארץ, כפי שצוין על ידי משרד הקליטה, אכן יש ירידה בכמות הנכנסים

גנאדי פולישצ'וק:  יחד עם זאת בהשוואה לשנות שגרה, נגדיר זאת כך, שבהן קיבלנו קרוב ל-3,000 משני מעמד בארץ בשנה, אנו מדברים על עשרות אלפים שנקבל, 34,000, כלומר פי עשרה משנת שגרה

גנאדי פולישצ'וק:  העמדה שלנו הועברה לכבוד יו"ר הוועדה בעניין שההמלצה שלנו אכן להמשיך במדיניות one stop shop

גנאדי פולישצ'וק:  כמובן, במסגרת מצומצמת לפחות לשלוש נקודות, אך בשלוש הנקודות הללו אנו ממליצים לתת שירות ליוצאי שלוש המדינות רוסיה, בלרוס ואוקראינה

גנאדי פולישצ'וק:  אני מדבר בסדר הזה, לפי הסדר של כמות העולים שמגיעים מאותן מדינות וטועני זכאות

גנאדי פולישצ'וק:      בנוסף, ההמלצה שלנו היא כן להמשיך בבדיקת זכאות במסגרת גו נו גו בנתב"ג עם הגעת אותם אנשים, לבחון את זכאותם כשלב ראשון ובכך לסנן את הסינון הראשוני ולאפשר לאותם אנשים להבין את הפוטנציאל שלהם לעלייה עם כניסתם לארץ ולהמשיך באותו מסלול כפי שהיה

גנאדי פולישצ'וק:  כפי שאמרתי, מצומצם לשלוש נקודות

עודד פורר: כשמדברים על אפוסטיל, מה המשמעות לאזרח, רוסיה למשל, להוציא אפוסטיל? לאן עליו לפנות?     

גנאדי פולישצ'וק: משמעות לאזרח רוסיה בחותמת אפוסטיל זה פנייה למשרד החוץ הרוסי, למשרדי הממשלה

עודד פורר: כלומר עדיין יש מצב מלחמה

עודד פורר:  כי ההתייחסות פה הייתה כאילו המצב נרגע

גנאדי פולישצ'וק: לא ידוע לי על רגיעת המצב

עודד פורר: תודה רבה

עודד פורר:  חבר הכנסת ליברמן

אביגדור ליברמן: מה שכרגע עלה פה בדיון, לבקש ממועמדים לעלייה אפוסטיל ברוסיה כשעשרות אלפים, אלה שהיו מועמדים לגיוס ירצו ונמצאים באופן זמני בכל המדינות הגובלות, קזחסטן, אוזבקיסטן, גרוזיה, אזרבייג'ן, אין להם אופציה בכלל לקבל אפוסטיל

אביגדור ליברמן:  שנית, נניח יש קהילה יהודית גדולה בוולדיבסטוק

אביגדור ליברמן:  אין שם נציגות משרד החוץ

אביגדור ליברמן:  הטיסה מוולדיבסטוק למוסקבה זה כפול ממוסקבה לתל אביב

אביגדור ליברמן:  לצפות שיטוס משם רק לקבל את האפוסטיל במוסקבה ואז להמתין זה לא סביר

אביגדור ליברמן:  אני חושב שוב, זה לא קשור לדרג המקצועי שיושב פה אבל יש פה פיל בחדר ויש לקרוא לדברים בשמם

אביגדור ליברמן:  יש פה קואליציה, ממשלה שלא רוצה עולים מחבר העמים

אביגדור ליברמן:  הצהירו על זה באופן גלוי

אביגדור ליברמן:  גם שר, גם שמעתי בקונגרס הציוני שהיה יושב-ראש ועדת חוקה, חוק ומשפט, גם כשדיבר על סעיף נכד פנה לנציגות ארצות הברית: אל תדאגו, הסעיף הזה לא חל על אלה שעולים מארצות הברית, רק אלה שעולים מחבר העמים

אביגדור ליברמן:  גם כל הצעדים שננקטו גם בהתייחסות – התחייבויות של הממשלה הקודמת

אביגדור ליברמן:  לא קשור כרגע לדיון

אביגדור ליברמן:  בנושא דיור מה שבזמנו סוכם בין משרד האוצר למשרד הקליטה, כל ההתחייבויות האלה בוטלו

אביגדור ליברמן:  אני לא מדבר שמבחינת סדר העדיפויות ברור, ואין לנו עין צרה

אביגדור ליברמן:  נתנו לאלה ולאלה, הכפילו תקציב ישיבות, העלו את הקצבאות לאברכים ב-50%, לניצולי שואה, למקבלי הבטחת הכנסה לא הוסיפו שקל אחד

אביגדור ליברמן:  יש פה מדיניות ברורה שמכוונת לדחות, לעכב עלייה ממדינות חבר העמים וזה לא קשור

אביגדור ליברמן:  אני מבין את אי הנוחות של הדרג המקצועי אבל זו מדניות של הממשלה הנוכחית להפסיק את העלייה ממדינות חבר העמים

אביגדור ליברמן:  הם גם לא מתביישים - אני שומע דוברים של הקואליציה, שמעתי את שר התקשורת שמדברים על זה לא במרומז אלא בתקשורת, בכנסת, באופן מפורש

אביגדור ליברמן:  זה אחד הדברים שצריך להביא למוקד הדיון הציבורי

אביגדור ליברמן:      באופן כללי, מה שקרה פה לגבי שינוי מדיניות, לגבי רוסיה ובלרוס, השינוי היה ב-1 באפריל

עודד פורר: ההנחיות יצאו ב-20 באפריל אחורה ל-15 באפריל

אביגדור ליברמן: אני יודע שאחרי 1 באפריל הודיעו לאנשים שיש שינוי מדיניות ועוד לא פורסמו

אביגדור ליברמן:  כלומר בפועל אותם שינויים הוכנסו לפחות לפני שבועיים לפני שהודיעו

אביגדור ליברמן:  מ-1 באפריל אני נתקלתי אישית במקרה ועד שהתחלנו לבדוק גם פניתי אליך, מישהו מהחברים, כלומר התחלתם בשינוי מדיניות מ-1 באפריל והודעתם על זה רק ב-20 או ב-15

אביגדור ליברמן:  בפועל שינוי המדיניות התחיל ב-1 באפריל

אביגדור ליברמן:  הודעתם שבועיים אחרי שזה נכנס בפועל

אביגדור ליברמן:  זה גם דבר שהוא בלתי סביר

אביגדור ליברמן:  לקבל החלטה על סמך קביעה, על סמך חוות דעת של משרד החוץ, כשיש חוות דעת נגדית של נתיב, ובלי לשתף את הסוכנות בדיון ובהחלטה, זה הליך הכי לא תקין שרק יכול להיות

אביגדור ליברמן:  בכלל יכולתם להעביר את ההחלטה הזו, למה לקבל את זה בהתייעצות עם משרד החוץ? יכולתם ישר להעביר את זה למועצת חכמי התורה שהם יקבלו החלטה

אביגדור ליברמן:  למה צריך להעביר לחוות דעת של נתיב?     

עודד פורר: כי היה ויכוח אם זה יהיה במועצת חכמי התורה של אגודת ישראל או של ש"ס

אביגדור ליברמן: אדוני היושב-ראש, יש פה מדיניות ממשלתית

אביגדור ליברמן:  היא לא קשורה לדרג מקצועי, שהיא ממש מכוונת נגד עלייה מחבר העמים וזה מה שמסתמך מהדיון הזה יותר מכל דיון אחר

אביגדור ליברמן:  תודה

עודד פורר: תודה רבה

עודד פורר:  חבר הכנסת בליאק

ולדימיר בליאק: תודה רבה, אדוני היושב-ראש

ולדימיר בליאק:  תודה על הדיון

ולדימיר בליאק:  בכנות, אני לא מבין את ההחלטה הזו

ולדימיר בליאק:  יש עדיין מלחמה באוקראינה, סקופ

אביגדור ליברמן: בין אוקראינה לרוסיה

ולדימיר בליאק: המצב ברוסיה לא השתנה, לפחות לא לטובה בהקשר הזה

ולדימיר בליאק:  ועדיין יש פוטנציאל מאוד גדול של עלייה ושמענו את המספרים מהנציג של נתיב

ולדימיר בליאק:  עשרות אלפי בקשות

ולדימיר בליאק:  פוטנציאל עוד יותר גדול

ולדימיר בליאק:  אני לא מבין איך מדינת ישראל, ממדינה שקולטת עלייה, הופכת למדינה שחוסמת עלייה

ולדימיר בליאק:  אני בכלל לא מבין את התעדוף הזה של עלייה אחת על עלייה אחרת

ולדימיר בליאק:  הממשלה הזו הרבה מדברת על אזרחים סוג ב' אבל הלכה למעשה הממשלה הזו הופכת היום את העולים מחבר העמים לעולים סוג ב'

ולדימיר בליאק:  יש לומר זאת

ולדימיר בליאק:  אנו הופכים לעולים סוג ב'

ולדימיר בליאק:  זה מצב בלתי נסבל

ולדימיר בליאק:  אנחנו לא נשתוק על כך

ולדימיר בליאק:  אני חושבת שחייבת לצאת היום מהוועדה דרישה, קריאה למשרדי הממשלה להחזיר את ההליך הזה כי אין שום בסיס עובדתי מקצועי לביטול

ולדימיר בליאק:  תודה רבה

עודד פורר: תודה רבה

עודד פורר:  חבר הכנסת קריב

גלעד קריב: מצטער על האיחור, הייתי בוועדות אחרות

גלעד קריב:  אדוני היושב-ראש, הדברים נאמרו

גלעד קריב:  אני מבקש להוסיף לדברים, מדברים על כלל ציבור העולים, התייחסות ספציפית לאוכלוסייה של עולים שהם גם גרי צדק

גלעד קריב:  הזכיר חברי ולדימיר בליאק שיש עולים סוג א' ויש עולים סוג ב' אז יש עולים סוג ג' במקרה הטוב ואלה אנשים שבחרו לקשור את גורלם עם העם היהודי ואני רוצה לעדכן את חברי הוועדה שבעבור אותם עולים מעולם לא היה פתוח מסלול מהיר, והעולים הללו, ואנו מדברים על לא מעט עולים – בסופו של דבר גם באוקראינה, גם ברוסיה, גם במדינות אחרות באירופה יש תנועה גם משמעותית של גרים בכל הזרמים – אורתודוקסים, רפורמים, קונסרבטיבים, והאנשים הללו שהגיעו הנה תחת אימת המלחמה נתקלים בבירוקרטיה הישראלית בצורתה המכוערת ביותר, כדרך אגב תוך רמיסת העיקרון ההלכתי החשוב ביותר, שאין כל מקום להבחנה לבין אדם שנולד לאם יהודייה לבין אדם שבחר לקשור גורלו בגורל העם היהודי

גלעד קריב:  ממש, המערכת שלנו הולכת חזיתית נגד המסר הברור ביותר של המסורת היהודית בנושא הגרים

גלעד קריב:  לכן יש לומר שמי שרוצה לראות מה יהיה מנת חלקם של כל העולים מאוקראינה ורוסיה, שיסתכל על המצב של עשרות עולים שהם צדק, נמצאים פה חודשים על גבי חודשים במעמד של תייר, לא מצליחים לקבוע תור בלשכות משרד הפנים, לא יכולים לעבוד לפרנסתם, לא מקבלים ביטוח בריאות, ואלה אנשים שהם זכאי חוק השבות

גלעד קריב:  וזה יהיה מנת חלקם שלכל העולים משתי המדינות

גלעד קריב:      בהמשך לדבריך היושב-ראש ולדברי יתר החברים, לא רק צריך החלטה

גלעד קריב:  אנו צריכים – אני מפנה תשומת ליבנו למציאות העגומה שאם איני טועה, כל חברי הכנסת שטרחו להגיע לדיון הנוכחי הם חברי כנסת מהאופוזיציה – נכון? אני לא פוגע בכבודו של איש מעמיתנו? כל חברי הכנסת שנמצאים בדיון הקריטי הזה שעוסק בעלייה, הממשלה הציונית שלנו והקואליציה הציונית שלנו הם מסיעות

גלעד קריב:  אנחנו, אני מקווה, נעביר החלטה

גלעד קריב:  אני מבקש שתהיה בה גם התייחסות לנושא של החלת המסלול המהיר על עולים שהם גרי צדק, אבל יש לומר דבר נוסף – אם לא תהיה החזרה של המסלול המהיר באופן מלא, אציע לחבריי בסיעות האופוזיציה, ואני שמח, שאדוני חבר הכנסת ליברמן פה, נציע לראשי סיעות האופוזיציה לצאת בקמפיין ציבורי נגד הממשלה בנושא הזה

גלעד קריב:  אנחנו נעביר את המסר לציבור הישראלי ולציבור היהודי בכל רחבי העולם שהממשלה הנוכחית היא ממשלה עוינת עלייה, שמבחינה בין עולים ובין גרי צדק ליהודים מלידה

אביגדור ליברמן: כנראה לא לומדים במוסדות ש"ס ויהדות התורה: ואהבתם את הגר כי גרים הייתם בארץ מצרים

גלעד קריב: כן

גלעד קריב:  אבל אנו אומרים לאנשי משרד העלייה ולאנשי משרד החוץ ולאנשי נתיב והדרג המקצועי, אין לנו תלונות, להפך – תודות

גלעד קריב:  אבל אנחנו נצא לקמפיין ציבורי דרמטי בעולם היהודי, בארגונים היהודיים אם הנוהל הזה לא יחזור לאלתר עד סיום מצב החירום באוקראינה, גם על רוסיה וגם על אוקראינה

עודד פורר: תודה רבה

עודד פורר:  היו ממשלות עד עכשיו שעודדו עלייה

עודד פורר:  יש עכשיו ממשלה שמעודדת ירידה

גלעד קריב: בהרבה דרכים הם מעודדים ירידה

עודד פורר: פועלים באופן מאוד נחרץ

עודד פורר:  חבר הכנסת לשעבר אלכס קושניר

אלכס קושניר: אדוני היושב-ראש, אני רוצה לברך את ממשלת ישראל ואת משרד הקליטה על כך שהביאו לסיומה של מלחמה בין רוסיה לאוקראינה

אלכס קושניר:  באמת כל הכבוד לכם

אלכס קושניר:  אתם אולי הגוף היחיד בעולם, שהכריז על סיום המלחמה אבל אני גם מתבייש כי מדינת ישראל וממשלת ישראל לא מממשת את הסיבה שבגינה קמה המדינה הזו

אלכס קושניר:  המדינה הזו קמה כדי להיות מקלט ובית לאומי ליהודים, ובמיוחד ליהודים וזכאי חוק השבות כמובן שנמצאים במצוקה

אלכס קושניר:  אתם אמרתם שאתם משאירים שלוש נקודות פתוחות

אלכס קושניר:  נכון? אז למה אתם לא מאפשרים לאותן נקודות פתוחות שגם ככה קיימות וגם ככה יש לכם שם עובדים להיכנס גם למועמדי עלייה מרוסיה ובלרוס? הסיבה היא אחת – שינוי מדיניות של הממשלה הזו, של שר הקליטה הזה, של שר הפנים הזה של לחסום את העלייה ממדינות דוברות רוסית

אלכס קושניר:  החלטתם שאתם הופכים להיות משרד קליטה עבור כל העולם, ומשרד פליטה עבור עולים מחבר העולים לשעבר

אלכס קושניר:      מילא אף אחד לא היה נמצא פה בהמתנה לשינוי מעמד

אלכס קושניר:  מילא הייתם כבר מטפלים בכולם

אלכס קושניר:  אתם יודעים כמה אנשים מחכים לשינוי מעמד? אלפיים ומשהו משפחות

אלה סבן: יכלו לפנות ולא פנו

אלכס קושניר: כמה זמן הם מחכים?     

אלה סבן: כמה חודשים

אלה סבן:  לא פונים אלינו

אלכס קושניר: כיף להם לשבת בלי שום תנאים פה, בלי יכולת לעבוד, בלי זכאות, בלי יכולת לקבל שירותי בריאות

אלכס קושניר:  ואם הם לא פונים אליהם זה אומר שהם לא יודעים מה הזכויות שלהם וזה כשל שלכם כי זה תפקידכם לעודד עלייה ולאפשר להם לממש זכויות

אלכס קושניר:      לגבי אפוסטיל, מה קרה? מה הדרמה? ראיתם שיש שימוש לרעה בזה שאנשים לא מקבלים אישורי אפוסטיל? ראיתם את זה? אתם יודעים מה זה להיות עם חבל על הצוואר באיום להתגייס לצבא שהולך למלחמה? אתם מבינים את המשמעות של זה? אתם יושבים תחת פלורוסנט בניגוד בהמלצת נתיב

אלכס קושניר:  אתם פשוט מקבלים החלטה

אלכס קושניר:  על סמך מה? גם מה הלחץ לקבל את ההחלטה הזו רטרואקטיבית – אני לא מדבר על אפוסטיל אלא על נקודות one stop shop

אלה סבן: סליחה

אלה סבן:  אמרתי 20

אלה סבן: 4

אלה סבן:  זה 4

אלה סבן: 4

אלכס קושניר: 11 יום להיערך

אלכס קושניר:  לא היה לכם מה לעשות, רק להתכנס לדיונים דחופים ומרתוניים לפני החג כדי לקבל את ההחלטה האומללה הזאת

אלכס קושניר:      את אומרת שאין לכם משאבים

אלכס קושניר:  לא ראיתי בדרישת התקציב של משרד הקליטה בקשה להגדלת משאבים לנושא הזה

אלכס קושניר:  כמה אנשים מחכים עכשיו לעלייה באזור של ברית המועצות לשעבר? מאות אלפים

אלכס קושניר:  והתפקיד שלכם זה להביא אותם

אלכס קושניר:  אני לא בא אליכם בטענות

אלכס קושניר:  מי שאשם זה הדרג הפוליטי שמקבל את ההחלטה הזו

אלכס קושניר:      ומילה אחת לאלה שיושבים פה ולא מבינים עברית

אלכס קושניר:      אומר דברים בשפה הרוסית

גלעד קריב: למרות שאיני  מבין, אני אומר אמן

עודד פורר: תודה רבה

עודד פורר:  אני רוצה לשמוע שני עולים שנמצאים כאן

עודד פורר:  דימה

עודד פורר:  אתה מדבר עברית?     

פוקרס דימה: קצת, אבל אני לומד

פוקרס דימה:  אני אדבר בשפת האם שלי, כי איך נראה לי, תכלית שלי למסור את הרעיון

פוקרס דימה:  לא להראות התקדמות בעברית אבל תוך שנה התקדמתי בטח, ואני אוהב אותה

עודד פורר: תודה רבה

פוקרס דימה: אחת השפות הראשונות על כדור הארץ בעולם בשלום

פוקרס דימה:  ברוסית המילים האלה משמעות אותו דבר

פוקרס דימה:  זה מוזר אבל ככה

פוקרס דימה:       (אומר דברים בשפה הרוסית, להלן תרגומם: ב-24

פוקרס דימה: 2 התחלתי למלא טפסים שהורדתי מהאתר

פוקרס דימה:  במשך שבועיים שלושה אספתי את כל המסמכים

פוקרס דימה:  שלחתי אותם

פוקרס דימה:  יש לו ניסיון בהפצה 24 שנה

פוקרס דימה:  במשך שלושה שבועיות אספתי את כל המסמכים

פוקרס דימה:  לא ידעתי כלום על עליית חירום

פוקרס דימה:  הייתי מוכן לחכות חצי שנה, שנה

פוקרס דימה:  כמה שצריך

פוקרס דימה:  הגעתי מרוסיה

פוקרס דימה:  אני מפיק

פוקרס דימה:  הייתי לי חברת הפקה מאוד גדולה

פוקרס דימה:  מכרתי את החברה בגלל הקורונה בסוף 21'

פוקרס דימה:  אבקש לא לבטל את נוהל החירום

פוקרס דימה:  אני נהנה מאוד מהשירות שניתן בנוהל החירום

פוקרס דימה:  זה היה מנגנון מאוד טוב ששימש אותי

פוקרס דימה:  אני מודה על כך, על כל האנשים שנטלו חלק בזה

פוקרס דימה:  יש עכשיו בעיה נוספת שאני לא מודע אליה

פוקרס דימה:  אם זה יוכל לעזור, להוסיף מסמך מיוחד לתושבי בלרוס ולתושבי רוסיה

פוקרס דימה:  החשיבות של נוהל החירום מאוד חשובה ואפילו גדלה)

עודד פורר: תודה רבה

עודד פורר:  קטיה סמירנוף

עודד פורר:  ממש בקצרה

עודד פורר:  לומר מה הבעיה ומאיפה את ומתי עלית

קטיה סמירנוף: יום טוב

קטיה סמירנוף:  שמי קטיה, מרוסיה

קטיה סמירנוף:       (אומרת דברים בשפה הרוסית, להלן תרגומם: זה דיון מאוד חשוב

קטיה סמירנוף:  תודה רבה על העלאתו

קטיה סמירנוף:  אני קטיה, אני עולה חדשה מרחובות

קטיה סמירנוף:  שנינו הגענו במסלול חירום מרוסיה)

עודד פורר: מה המשמעות לבקש אפוסטיל עבור אזרח רוסי? מה הייתה המשמעות עבורך כששולחים אותך להוציא אפוסטיל ברוסיה?     

קטיה סמירנוף: (אומרת דברים בשפה הרוסית, להלן תרגומם: לא יכולתי לקבל

קטיה סמירנוף:  חזרתי ממסע

קטיה סמירנוף:  לא היה לי הזמן הזה

קטיה סמירנוף:  לוקח 30 יום, לא הייתי יכולה לעשות זאת

קטיה סמירנוף:  לגברים מאוד קשה לקבל אפוסטיל

קטיה סמירנוף:  גברים שניגשים – הסיכוי הוא לא קיים

עודד פורר: מה לגבי פנייה לשגרירות פה בישראל?     

פוקרס דימה: (אומר דברים בשפה הרוסית, להלן תרגומם: 1,200 קילומטר ממוסקבה – לא ידעתי שאני פטור מאפוסטיל אז ניסיתי לקבל את האפוסטיל

פוקרס דימה:  הייתי צריך לנסוע 1,200 ק"מ לעיר ההולדת שלי כדי לקבל את האפוסטיל

פוקרס דימה:  הייתי צריך לחכות שם 30 יום ואז לחזור שוב לקחת את האפוסטיל)

עודד פורר: אולי כוונת משרד החוץ זה להקים מחנות במוסקבה שמחכים 30 יום

עודד פורר:  תודה רבה

עודד פורר:  חבר הכנסת סובה, בבקשה

יבגני סובה: תודה רבה, אדוני היושב-ראש

יבגני סובה:  לא אחזור על כל הדברים שנאמרו

יבגני סובה:  אשתדל להוציא דברים פרקטיים מהדיון הזה

יבגני סובה:  כפי שרונית, נציגת רשות האוכלוסין וההגירה מסרה, ואחזור על המשפט הזה גם ברוסית – עד 31 במאי כל מי שפונה למשרד הפנים מהעולים שטרם שינו מעמדם אף אחד לא יכול לומר להם שאנו לא מקבלים אתכם כי אין לכם אפוסטיל

עודד פורר: אני הבנתי אחרת - כל מי שהגיע למדינת ישראל עד 31 במאי יוכל לפנות

עודד פורר:  גם אם יפנה ביוני לא יידרש לאפוסטיל

יבגני סובה: אומר זאת ברוסית

יבגני סובה:       אומר דברים בשפה הרוסית

יבגני סובה:      זה מאוד חשוב

יבגני סובה:      הנושא השני, דיברנו גם בשיחות סגורות, פחות סגורות, יש אנשים שמגיעים ועוברים את הבדיקה בנתיב, אין להם בעיה, אבל יש פה ושם דברים שאושרו ממשרד הפנים

יבגני סובה:  למשל, המסמך על היעדר עבר פלילי לא בדיוק תואם

יבגני סובה:  מי שעבר בדיקת נתיב, אבל יש בעיה במשרד הפנים והוא מחכה

יבגני סובה:  זה יכול להיות מסמך עם עבר פלילי שאתם בודקים למשל האם העבר הפלילי שלו תואם את ספר החוקים של המדינה כדי להעניק לו

יבגני סובה:  הצעה שלי – תשקלו להעניק לו ויזה B2 עם היתר עבודה כמו שמקבלים אנשים אחרים כל עוד הוא לא קיבל שינוי מעמד

יבגני סובה:  זה יאפשר לו לפחות להתחיל לעבוד כמו שעובדים פליטים מאוקראינה היום, מועסקים לפי הנחיה של משרד הפנים

יבגני סובה:  שמעתי שהשר החדש לא רק שהאריך ב-90 יום את שהיית הפליטים אלא גם אמר שלא תיאכף העסקתם של הפליטים האוקראינים בתקופה שנמצאים במדינת ישראל

יבגני סובה:  תשקלו את זה גם כחלופה לתקופה שכל עוד לא קיבל את המעמד, תנו ויזה B2 עם אישור עבודה

יבגני סובה:      לגבי משרד העלייה והקליטה, חברים, זה אנשים שמחר יהיו לקוחות שלכם

יבגני סובה:  זה לא על חשבון אחרים

יבגני סובה:  אם אתם צריכים תגבורת, תבואו ותגידו - לוועדת העלייה, לח"כים, תבואו לממשלה

יבגני סובה:  אין דבר כזה שאתם עושים על חשבון מישהו אחר

יבגני סובה:  זה הלקוח שלכם, אז מה שהוא עוד שבוע, עוד חודש יקבל מעמד? זה עולה

יבגני סובה:  95% אם לא יותר מקבלים מעמד עולה, אז זו אמירה שלא צריכה להיאמר, בטח לא בוועדת העלייה והקליטה

עודד פורר: תודה

עודד פורר:  בלה, בבקשה

בלה לבוביץ: שלום רב, אני מייצגת פה ארגון ביתנו העולמי ואני לא רוצה לחזור על דברים, רק להדגיש שאכן מאוד מזדהה עם מי שנאמר פה על ידי חבר הכנסת אביגדור ליברמן על זה שיש פה פיל בחדר ולא מדברים אותו

בלה לבוביץ:  אני עכשיו משמיעה קול של אחינו היהודים בכל העולם שגם בזמן שנוהל החירום עבד, לא תמיד היה קל ומהיר

בלה לבוביץ:  ובטח ובטח עכשיו

בלה לבוביץ:  אני רוצה ברשותכם להוסיף עוד אוכלוסייה לשולחן הדיון שעוד לא הועלתה, אוכלוסיית עולים שרוצים לעלות מארצות הברית, והם דוברי רוסית

בלה לבוביץ:  יש פה סוגיה מאוד קשה

בלה לבוביץ:  אני מאוד שמחה שיש פה סביב השולחן נתיב ומשרד הפנים, שמי שיוצא מברית המועצות לשעבר וגר בארצות הברית ויכול להיות גם דור שני שנולד בארצות הברית ורוצה היום לעשות עלייה, מה שהוא צריך לעשות זה סיוט

זאב אלקין: דור שני זה בוטל

זאב אלקין:  זה היה

זאב אלקין:  אני לחצתי בזמנו כשהייתי אחראי על נתיב לבטל את זה כי חשבתי שמיותר לחלוטין

זאב אלקין:  אני חושב שכל ההסדר הוא מיותר

בלה לבוביץ: ודור אחד וחצי

בלה לבוביץ:  אז מי שאמר פה היום סביב השולחן שאנו לא מעודדים עלייה אלא דוחים עלייה, וזה מה שהקהילה דוברת רוסית בארצות הברית מרגישה ואני מבקשת גם להתייחס לזה

בלה לבוביץ:  תודה

עודד פורר: תודה רבה

עודד פורר:  נעמי קסל

נעמי קסל: שלום, אני עו"ד נעמי קסל מהמרכז לסיוע משפטי לעולים של התנועה הרפורמית

נעמי קסל:  כפי שחבר הכנסת קריב אמר, אנו רואים ביום-יום שלנו מה יקרה כשלא יהיה מסלול מהיר כי על הגרים שמגיעים ממדינות ברית המועצות לשעבר אין מסלול מהיר

נעמי קסל:  הם נדרשים לקבוע תור, עד שמצליחים לקבוע תור

עודד פורר: ברור

עודד פורר:  זה נאמר

נעמי קסל: בנוסף, רשות האוכלוסין כדי לפתור את משבר הדרכונים הולכת לסגור לאשרות את ארבע הלשכות הגדולות מ-14

נעמי קסל: 5 לחודש שלם, ככל הנראה הולכת לסגור את מחלקת אשרות בארבע הלשכות הגדולות – תל אביב, באר שבע, ירושלים, חיפה, לפי הודעת רשות האוכלוסין

עודד פורר: מה יעשו העולים בערים האלה?     

גלעד קריב: יחדשו את הדרכון כדי לחזור למדינה שבאו ממנה

נעמי קסל: זה עוד נושא שאנו לא יודעים, גם מי שהצליח לקבוע תור בחודש הקרוב, לא יהיה לו התור הזה וזה גם יפיל עוד עומס על מחלקת האשרות

עודד פורר: שערורייה

עודד פורר:  נקודה חשובה

עודד פורר:  תודה

עודד פורר:  אלקס, בבקשה

אלקס ריף: חבר הכנסת פורר, תודה על הדיון הזה

אלקס ריף:  אני רוצה להסתכל על התמונה המלאה

אלקס ריף:  אנחנו רואים כאן לצערי רק את הצעד האחרון אבל אנחנו רואים קשת של הזנחת העלייה הזו

אלקס ריף:  באולפנים המשבר בעינו

עודד פורר: את לא רואה פה הזנחה

עודד פורר:  סימנו את העלייה ממדינות חבר העמים כאויבת המדינה

עודד פורר:  כך הממשלה מתייחסת לזה

אלקס ריף: אתה צודק

אלקס ריף:  באולפנים יש 5,000 ממתינים, לא זז

אלקס ריף:  לא לומדים באולפן

אלקס ריף:  תקציב משרד העלייה והקליטה

אלקס ריף:  השר התהדר שהוסיף 200 מיליון שקלים

אלקס ריף:  כשמסתכלים במספרים 110 מיליון זה לעידוד עלייה מארצות הברית וצרפת, 90 מיליון אפילו לא נותן מענה לגידול הטבעי וחלקו נמחק בפלאט ואגב הוא מגיע בתקציב התוספתי אחר כך, ממש לא עכשיו, כלומר רובו לא יספיק להיות מנוצל

אלקס ריף:  דיברנו עם השר והמנכ"ל

אלקס ריף:  שאלנו אותם למה זה קרה

אלקס ריף:  אומרים לנו: זה הצוות המקצועי

אלקס ריף:  הצוות המקצועי אומר: אנחנו במשבר, לא מצליחים לטפל, כפי שאמרתם נכון, אבל גם בממשלה הקודמת הצוות המקצועי היה במשבר

אלקס ריף:  הממשלה הקודמת אמרה: זה יעד לאומי

אלקס ריף:  אנחנו מתגייסים

אלקס ריף:  למה לא הצפתם שיש משבר? למה לא אמרתם: יש כוח אדם חסר? היינו מרימים את העולם כדי שיביאו עוד אנשים לעזור לכם

אלקס ריף:  אז הפתרון הוא לסגור את השערים לאנשים?     המלחמה קורית בשיא-שיאה

אלקס ריף:  אנשים מגויסים ואנו סגרנו את השערים

אלקס ריף:  והכי עצוב, אחר כך יגידו: הם עוזבים העולים, לא נתנו להם סיכוי להיקלט והם עוזבים את המדינה אז נבטל את סעיף הנכד, הם לא נאמנים, לא צריכים להיות במדינת ישראל

אלקס ריף:  פשוט בושה

עודד פורר: פשוט הארת את האסטרטגיה

עודד פורר:  זאת האסטרטגיה

עודד פורר:  חד משמעית

עודד פורר:  חבר הכנסת אלקין, בבקשה

זאב אלקין: תודה רבה, אדוני היושב-ראש, אני חושב שמדובר פה באחת מההחלטות המחפירות והמבישות ביותר של הממשלה מאז שקמה

זאב אלקין:  המסלול הירוק אני בזמנו המצאתי את זה והצעתי בתוך קבינט העלייה והקליטה – אתה זוכר ודאי את הדיון והוא היה הכרחי

זאב אלקין:  שום דבר בנסיבות לא השתנה

זאב אלקין:  בסופו של דבר דיברו פה אנשי נתיב על כמות האנשים שנרשמו ועומדים בתור ברוסיה

זאב אלקין:  כמה זמן ממוצע לוקח לאדם לקבל את התור? גנדי, אתם יכולים לומר? כמה זמן ממוצע אדם צריך לחכות עד זימון פגישה ראשונה? זה המדד בסוף

גנאדי פולישצ'וק: זמני המתנה לבדיקה לבדיקה קונסולרית ברוסיה בין 8 ל-10 חודשים, 8 חודשים בעיקר

זאב אלקין: זה המספר האמיתי

גנאדי פולישצ'וק: סנט פטרבורג בין 4 ל-5 חודשים, בלרוס חודש וחצי

גנאדי פולישצ'וק:  מדינות אסיה קווקז ואוקראינה- - -     

זאב אלקין: לא רלוונטי

גנאדי פולישצ'וק: אותם יוצאי רוסיה שממתינים למדינה שלישית וממתינים שלושה, ארבעה חודשים

זאב אלקין: אבל המספר הדרמטי, אדוני היושב-ראש, ובו יש להתרכז – בין שמונה לעשרה חודשים היום לוקח

זאב אלקין:  זה היום

זאב אלקין:  זה כשהמסלול הירוק בפועל, עובד

זאב אלקין:  תארו לעצמכם מה יהיה המספר בשנייה שירד המסך על המסלול הירוק, ולמעשה כל מי שבא במסגרת המסלול הירוק, האנשים האלה יתוספו לתור שלך ברוסיה

זאב אלקין:  אין להם לאן ללכת

זאב אלקין:  כלומר נגיע להמתנה של שנה פלוס, וזה המפגש הראשון

זאב אלקין:  אחר כך צריך להשלים מסמכים

עודד פורר: הם בונים על זה שיצטמצמו התורים כי פשוט לא תהיה עלייה

זאב אלקין: אני מבין שזה יעד אסטרטגי

זאב אלקין:  אבל זה מעשה שלא חושב שהיה כדוגמתו בהיסטוריה של מדינת ישראל, שהיה פוטנציאל משמעותי מאוד לעלייה, ובכל דרך אפשרית מנסים לחסלו – דרך ביטולי תקציבים – ראינו את זה בדיון הקודם אתמול, מנסים לחסלו בהחלטות נוספות, אבל ההחלטה הכי דרמטית זה פשוט סגירת שערים

זאב אלקין:  כי כשמדברים איתי על המסלול הרגיל, כולם יהיו כמו כולם – זה לא כמו כולם

זאב אלקין:  יושב פה שי

זאב אלקין:  כמה היום לוקח למישהו בארצות הברית שרוצה לעלות ומודיע לכם: אני רוצה להביא מסמכים, כמה זמן ייקח עד שיקעו לו פגישה?     

שי פלבר: עד חודש מקסימום

זאב אלקין: זו התשובה

זאב אלקין:  ברוסיה זה היום שנה

זאב אלקין:  זה לא המסלול הרגיל

זאב אלקין:  זה מסלול בלתי אפשרי

זאב אלקין:  לכן על הדבר הזה יש להפוך שולחן כי זה מעשה אנטי ציוני

זאב אלקין:       אדוני היושב-ראש, היה דיון אתמול על הפגיעה הכלכלית

זאב אלקין:  יש דיון היום על הניסיון לחסל את העלייה מרוסיה

זאב אלקין:  יודע את מי איני רואה בחדר? עזוב שרים

זאב אלקין:  אף חבר כנסת מהקואליציה הזאת לא היה בדיון אתמול וגם לא בדיון היום

זאב אלקין:  לא מעניין אותם

עודד פורר: לא

עודד פורר:  מעניין אותם לעצור את העלייה

עודד פורר:  תמצא אותם בהצעת החוק על ביטול סעיף הנכד, תמצא אותם בדיונים על צמצום האפשרויות לעלייה

גלעד קריב: אדוני היושב-ראש, האם על ידי משרד החוץ הייתה התייחסות לשאלה, האם הייתה פנייה של השלטונות הרוסים לממשלת ישראל בנושא?     

עודד פורר: משרד החוץ פעם אני ראשונה שומע – שהוא זה שמכריע לגבי יכולות העלייה

עודד פורר:  הוא אפילו לא הוזמן

עודד פורר:  אני אומר את האמת לגבינו

עודד פורר:  מסתבר שהם המליצו, לכן נזמן אותם לדיון כאן

גלעד קריב: האם מישהו פנה לממשלת ישראל נגד המסלול המהיר מהשלטונות הרוסים? אתם לא יודעים מזה

גלעד קריב:  בקיצור החלטה שלנו

עודד פורר: בבקשה, שי

שי פלבר: מטבע הדברים מעדיף לא לדבר, ברשותך

עודד פורר: למה?     

שי פלבר: בגלל המצב שבו אנו נמצאים

שי פלבר:  יש פה דברים שנאמרו בדיון והם מורכבים עבורנו

שי פלבר:  כן אומר, שיש שינויים כרגע

שי פלבר:  לא אתייחס לאילו שינויים

שי פלבר:  בשיחה יותר מצומצמת אשמח להרחיב על השינויים שאנו כן רואים שיפורים

שי פלבר:  כלומר שינויים בשטח

זאב אלקין: מבחינת הרצון לעלות?     

שי פלבר: לא

שי פלבר:  מבחינת התהליכים שקורים במדינה

שי פלבר:  בארבע עיניים, אחר כך

שי פלבר:  היו דברים שחששנו מהם בעבר, אנו חוששים מהם פחות כיום

עודד פורר: הוא לא רוצה לומר משהו שיגרום לו לחשוש יותר

שי פלבר: נכון מאוד

עודד פורר: יש מקומות בעולם שגורמים לך לחשוב, האם כדאי לך לדבר או לא

גלעד קריב: שי, האם הייתה היוועצות מוקדמת עם הסוכנות היהודית?     

עודד פורר: לא הייתה

עודד פורר:  דנו בזה

גלעד קריב: זה בניגוד לחוק

גלעד קריב:  האמנה בין ממשלת ישראל לסוכנות היהודית מחייבת היוועצות מוקדמת עם הסוכנות

שי פלבר: אז כן אתייחס

שי פלבר:  קודם כל, גם לגבי הערות אחרות לגבי העלייה מאותן מדינות מאזור ברית המועצות לשעבר אין ספק שאנו בעד, תומכים

שי פלבר:  גם הצהרנו שאנו מתנגדים לביטול חוק השבות וכו'

שי פלבר:  חשוב לומר

עודד פורר: גם הקונגרס הציוני קיבל החלטה בקונגרס שהתקיים בשבוע שעבר שקורא לממשלה לא לפגוע בחוק השבות

שי פלבר: אנו כן בשיח עם משרד העלייה והקליטה, עם רשות ההגירה והאוכלוסין, גם עם נתיב כמובן על התהליכים שקורים

שי פלבר:  מטבע הדברים לא אפרט כאן

שי פלבר:  בשיחה אחר כך – בשמחה רבה

שי פלבר:  אנו מבינים שבמצב הזה וככל שיהיו בו שינויים יש גם להגיב אליו

זאב אלקין: הבנתי על מה אתה לא רוצה לדבר אבל לא הבנתי למה הסוכנות היהודית כמי שמייצגת את העם היהודי מול ממשלת ישראל בנושא העלייה, זה הדגל הראשי שלה, לא הופכת שולחן על ההחלטה הזו? המשמעות של סגירת המסלול הירוק זה פחות או יותר כמעט ירידת המסך על העלייה מרוסיה, שזה היום המקור הראשי של העלייה למדינת ישראל, ובמצב כזה אתם לא יכולים להסתפק בשיחות שקטות במסדרונות שבינתיים לא מביאים לתוצאות

זאב אלקין:  אתם צריכים לדבר

שי פלבר: קודם כל, אי אפשר לפנות בתלונות לסוכנות היהודית על המחויבות שלה להבאת העולים מחבר העמים

זאב אלקין: זו לא השאלה

זאב אלקין:  היא זו שמייצגת את עם ישראל מול ממשלת ישראל ולפעמים צריך להפוך שולחן

שי פלבר: ולכן השיחות הן לא רק שיחות מסדרון; הן שיחות גם בדרגים יותר בכירים, מול הגורמים הרלוונטיים

שי פלבר:  אשמח לפרט אחר כך

שי פלבר:  אנו ודאי פועלים בתחום הזה

אלקס ריף: אולי עדיף שלא יבואו אם לא קולטים אותם בארץ

עודד פורר: בבקשה

קונסטנטין שוויביש: אני מבקש להזכיר שיש ילדים ויש עולים

קונסטנטין שוויביש:  מצד אחד, ילדים, כאשר המשפחה מתכננת את העלייה, הם עולים במאי וביוני כדי להיקלט בספטמבר ובשנת הלימודים ואם כל התהליך הזה יתעכב, זה גם פגיעה בתהליך קליטת ילדים

קונסטנטין שוויביש:  מאידך, יש משבר רציני ביותר היום, המשבר במערכות חינוך לגיל הרך

קונסטנטין שוויביש:  אנו קולטים המון מורים – אני כבר לא מדבר על הילדים שהשתלבו במערכת שלנו חינם בלי אפוסטיל, אבל יש מורים או גננות שעולות ואנו מחכים להם

קונסטנטין שוויביש:  אנו מזמן במגעים איתן והיום כל התהליך הזה כשאנחנו יכולים לקלוט עובדים חדשים ולתת תעסוקה מקצועית מיום ראשון אנו לא יכולים כי התהליך הזה יהיה לא מהיר אלא ארוך, ואנו נישאר בלי ילדים והם ייפגעו וגם לא תהיה קליטה מקצועית של עולים

עודד פורר: תודה רבה

עודד פורר:  אני רוצה לסכם את הדיון הזה קודם כל באמירה מזועזעת מהתנהלות הממשלה קודם כל ברמה האדמיניסטרטיבית

עודד פורר:  גם אם מתקבלת החלטה, הדרך שבה התקלה ההחלטה הזו לא עומדת בשום מבחן חוקי, חוקתי ומינהלי של רשות מינהלית שאמורה להתנהל כלפי אזרחית

עודד פורר:  יש לזכור שמדובר בעולים שהמדינה קראה להם לבוא לכאן, אמרה להם: אנחנו רוצים אתכם, רוצים שתעלו למדינת ישראל

עודד פורר:  מדינת ישראל מעודדת עלייה, משקיעה בזה לא מעט כסף גם במדינות האלה ודה פקטו עשה שינוי בהודעה ערב חג הפסח

עודד פורר:  אני לא רוצה לחשוד שזה היה מכוון, אבל להוציא הודעה כזו ערב חג הפסח, המשמעות שלה שברור לחלוטין לאן היא מגיעה ולאן לא מגיעה, גם כשהתחילו לרוץ השמועות סביב זה לקח לנו זמן עד שביררנו

עודד פורר:  במובן הזה חד משמעית הייתה פה התנהלות שלא עומדת בשום סטנדרט משפטי

עודד פורר:  אבקש לקבל חוות דעת של משרד המשפטים על התהליך עצמו

עודד פורר:  אני רוצה לקבל מכל משרד – משרד העלייה והקליטה ומשרד הפנים, רשות האוכלוסין וההגירה את סדר תהליך קבלת ההחלטות – אני עוד לא מדבר על ההחלטה אלא על סדר תהליך קבלת ההחלטות - מתי התקיימו ישיבות בנושא, אילו ישיבות התקיימו, עם מי

עודד פורר:  אני רוצה את הפרוטוקולים, לקבל את כל המכתבים שהתקבלו כולל המכתב שנתיב הוציאו עם ההמלצה שלהם והמכתב של משרד החוץ ככל שיש כזה

עודד פורר:  אני מרשה לעצמי לנחש שזה היה באמירה בעל פה אבל אולי אני טועה

עודד פורר:  אשמח לראות את ההמלצה של משרד החוץ ואיך היא מגובה ומי חתם עליה

עודד פורר:      אני אומר בצורה הברורה ביותר, מה שעושה היום ממשלת ישראל, היא מורידה את המסך מעל העלייה לארץ ודה פקטו סוגרת את השערים

עודד פורר:  ממשלות שבעבר הפגינו יחד עם הקהילות היהודיות בעולם: שלח את עמי, כשהמסכים היו מורדים והשערים היו סגורים, היום כשהכול לכאורה פתוח דווקא באה מדינת ישראל וסוגרת, וקובעת כפי שנאמר פה: יש עלייה סוג ב', יש אזרחים סוג ב'

עודד פורר:  הם לא נספרים כאן

עודד פורר:  לא כדאי לכם לבוא מהמדינות האלה – לא מבחינת קביעת התורים, לא כדאי לכם מבחינת השירות, לא כדאי לכם מבחינת קבלת הפנים שתקבלו במדינת ישראל דווקא כשאתם נמצאים אולי במצב הקשה ביותר בעשרים השנה האחרונות שהאזור הזה נמצא וכשאנחנו מדברים על מצב קשה זה לא רק שיורים עליך כל היום יריות

עודד פורר:  המצב הקשה נמצא משני צדי המתרס

עודד פורר:  בסוף תמיד הקהילה היהודית איכשהו הופכת להיות האשמה בכל האזורים האלה, וזה לא משנה באיזה צד אתה נמצא

עודד פורר:  הקהילה היהודית סבלה לאורך כל הדורות בכל המלחמות ולפעמים נאלצו להילחם אלה באלה,, כשהם נגררים לצבאות של מלחמות של מדינות אחרות

עודד פורר:  זה היה כשלא הייתה לנו מדינה אבל חגגנו 75 שנות עצמאות עכשיו

עודד פורר:  בשנות ה-90' כשהיו מקהילת יהודי ברית המועצות שרצו לעבור ולקבל מעמד של פליט ולקבל אזרחות בארצות הברית באופן ישיר ראש הממשלה דאז אמר לנשיא בוש: מה פתאום אתה מקבל את בני העם היהודי כפליטים בארצות הברית? מאז 48' לעולם בן העם היהודי לא יהיה פליט

עודד פורר:  יש לו מדינה

עודד פורר:  היום זה כבר לא המצב

עודד פורר:  מודיעה מדינת ישראל לבני העם היהודי: חברים, תלוי מאיפה אתם באים, היה לנו דיון כזה אתמול, יש לנו דיון כזה היום

עודד פורר:  אם אתם לא מגיעים ממדינות מסוימות – אפשר לראות את זה גם בהקצאת התקציבים – אל תבואו

עודד פורר:  אי אפשר לדבר איתי על השמיכה הקצרה כשמעלה מ-90% מהעולים מגיעים מרוסיה, אוקראינה, בלרוס ומשקיעים פי שלושה, ארבעה בעידוד עלייה – אילת, היית מנהלת המחלקה לעידוד עלייה, סמנכ"לית היום

עודד פורר:  בעידוד עלייה מהמדינות האלה - יש לכם אנשים שנמצאים פה

עודד פורר:  הם פה בארץ

עודד פורר:  הם רק צריכים לשנות מעמד

עודד פורר:  הם עומדים בחוק השבות

עודד פורר:  הם עומדים בכל הקריטריונים

עודד פורר:  באה ממשלת ישראל במעטה של חושך וחשאיות ומקבלת החלטה על סמך המלצה עלומה של משרד החוץ בניגוד להמלצה של הגורם המקצועי הממשלתי שאחראי על זה שזה נתיב, איך נקשה על העלייה מהמדינות האלה?     לכן הקריאה שלנו היא באופן הגורף ביותר – שום דבר לא השתנה שמצדיק את שינוי המדיניות

עודד פורר:  אנחנו קוראים לכם לחזור מיידית למדיניות שהייתה נהוגה לגבי המסלול הירוק

גלעד קריב: אדוני היושב-ראש, מבקש שתוסיף להחלטה את החלת המסלול הירוק על- - -     

עודד פורר: עוד לא הגעתי לזה

עודד פורר:  אני כן רוצה לברך את רשות האוכלוסין על האמירה לגבי 31 במאי

עודד פורר:  אמירה חשובה

עודד פורר:  טוב שנאמרה

עודד פורר:  אני מבקש שזה יופץ בכל האמצעים – משרד העלייה והקליטה – לכל הלשכות ובכל האמצעים לכל הלשכות של רשות האוכלוסין וההגירה

עודד פורר:  מבקש שעל המייל שיוצא ללשכות האוכלוסין וההגירה תכותב ועדת העלייה והקליטה כדי שנדע שיצא מייל כזה

קריאה: 	הוצאנו

עודד פורר: אני רוצה שייצא עוד אחד

עודד פורר:  אנו נתקלים בבעיות של אנשים שבאים

עודד פורר:  הם קבעו תור, עכשיו אומרים להם: תקבעו שוב תור

עודד פורר:  במובן הזה אני מבקש לקבל התייחסות על סגירת הלשכות

עודד פורר:  אם הולכות להיסגר לשכות במשך חודש מ-15 במאי עד 15 ביוני, ואני יכול לומר מהיכרות עם ממשלות ישראל לדורותיהן, אומרים שיסגרו לחודש – לפעמים החודש הופך לחודשיים

עודד פורר:  זה חייב לקבל התייחסות, ודאי בהקשר הזה של קביעת התורים

עודד פורר:      הוועדה מבקשת משר הפנים לקבל בהתאם להמלצות של חבר הכנסת סובה מתן אישור עבודה זמני לכל מי שנמצא כאן ונמצא בתוך התהליך כדי שיוכלו לעבוד

עודד פורר:  אנו מבקשים להחיל מסלול ירוק גם על גרי צדק

עודד פורר:  האפליה הזו בעלייה לא מקובלת

עודד פורר:  ולהמשיך במנגנון הגו נו גו

עודד פורר:  הוועדה לא מצליחה להבין איך מתבצע תהליך כזה ללא התייעצות עם הסוכנות היהודית וגם זה משהו שאבקש את ההתייחסות ברמת ההתייחסות המשפטית

עודד פורר:      אני כן אומר למשרד העלייה והקליטה, סדרי העדיפויות שלכם – לא שלכם כעובדים -  האמירה היא כלפי מדיניות המשרד – סדרי העדיפויות לקויים

עודד פורר:  לא ייתכן שאנו – אנו בשעת רצון

עודד פורר:  אם אתם חושבים שעוד שנתיים בהכרח יהיה גורמי הדחיפה הקהילה היהודית לעלות לישראל, איני בטוח

עודד פורר:  לכן יש להבין את השעה שאנו נמצאים בה ולנצלה

עודד פורר:  בדיוק כפי שידענו כמשרד להביא החלטת ממשלה של צרפת תחילה כשהיה מצב שבו הבנו שקורה משהו בצרפת שמחייב התייחסות ממשלתית עם משאבים ותקציבים, היה גידול בעלייה בלי המשאבים האלה

עודד פורר:  למה שמנו עוד משאבים? גם כאן דווקא בעת הזו יש לשים יותר משאבים

עודד פורר:  אז אתם מצמצמים את תקציב עידוד העלייה, את התקציב של אופק בתחום הזה ומצמצמים את התקציבים בלקיטת עלייה

עודד פורר:  זה מעיד על סדרי עדיפויות לקויים

עודד פורר:  אנו נקיים דיון מעקב ב-15 במאי

עודד פורר:  אני מבקש לזמן את משרד החוץ לדיון הזה

עודד פורר:  ציפיית הוועדה - יש פה פה אחד מבחינת חברי הוועדה – שהממשלה תודיע על חזרה בה מכל שינוי המדיניות שהיה עד כה

גלעד קריב: אדוני היושב-ראש, אני מציע שאת עניין ארבע הלשכות תדרשו לקבל תשובה בראשית השבוע הבא, כי ב-15 במאי ההסדר החדש

עודד פורר: צודק

עודד פורר:  רשות האוכלוסין, תעבירו את זה בכתב לוועדה בבקשה, איך ההיערכות עם סגירת ארבע הלשכות בהקשר העולים

עודד פורר:      הישיבה נעולה